Van As het beswaar gemaak teen die “voorgeskrewe skriftelike kontraktuele ooreenkoms” wat met ’n kunstenaar gesluit moet word ingevolge die wysigingswetsontwerp.
“Dit sal nie op lang termyn in die belang van die bedryf wees nie. Daar is ’n veralgemening van wat kunstenaars is. Dit is individue met hul eie doelwitte en wat hulle wil bereik.
“ ’n Kunstenaar kan ’n kontrak met ’n produksiemaatskappy sluit, maar kan vyf jaar later besluit om iets anders te sing as waaroor ooreengekom is, en dit verhoog die risiko vir die produksiemaatskappy.
Lady Zamar meen 25 jaar is nie ’n lang tyd in die musiekbedryf nie. “Dis nie lank genoeg om as produksiemaatskappy jou belegging terug te kry nie.